title: Komission täytäntöönpanoasetus (EU) N:o 57/2014, annettu 22 päivänä tammikuuta 2014 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Třeboňský kapr (SMM)]

text:
               23.1.2014

               FI

               Euroopan unionin virallinen lehti

               L 20/4

      KOMISSION TÄYTÄNTÖÖNPANOASETUS (EU) N:o 57/2014,
   annettu 22 päivänä tammikuuta 2014,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Třeboňský kapr (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Tšekin esittämän pyynnön, joka koski komission asetuksen (EY) N:o 1407/2007 (2) nojalla rekisteröidyn suojatun maantieteellisen merkinnän ”Třeboňský kapr” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä tammikuuta 2014.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 312, 30.11.2007, s. 16,

      (3)  EUVL C 179, 25.6.2013, s. 27.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.7 –   Tuoreet kalat, nilviäiset ja äyriäiset sekä niistä valmistetut tuotteet

      TŠEKKI
      Třeboňský kapr (SMM)


title: Komission täytäntöönpanoasetus (EU) N:o 970/2012, annettu 19 päivänä lokakuuta 2012 , 15 ja 16 päivänä lokakuuta 2012 Tunisian tariffikiintiössä jätettyihin oliiviöljyä koskeviin tuontitodistushakemuksiin sovellettavan jakokertoimen vahvistamisesta ja lokakuuta 2012 koskevien tuontitodistusten myöntämisen keskeyttämisestä

text:
               20.10.2012

               FI

               Euroopan unionin virallinen lehti

               L 290/11

         KOMISSION TÄYTÄNTÖÖNPANOASETUS (EU) N:o 970/2012,
   annettu 19 päivänä lokakuuta 2012,
   15 ja 16 päivänä lokakuuta 2012 Tunisian tariffikiintiössä jätettyihin oliiviöljyä koskeviin tuontitodistushakemuksiin sovellettavan jakokertoimen vahvistamisesta ja lokakuuta 2012 koskevien tuontitodistusten myöntämisen keskeyttämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (1) (yhteisiä markkinajärjestelyjä koskeva asetus),
   ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyn Euro–Välimeri-sopimuksen (3) pöytäkirjan N:o 1 (4) 3 artiklan 1 ja 2 kohdassa avataan tulliton tariffikiintiö yhteisen nimikkeistön alanimikkeisiin 1509 10 10 ja 1509 10 90 kuuluvan, kokonaan Tunisiassa tuotetun ja sieltä suoraan Euroopan unioniin kuljetetun käsittelemättömän oliiviöljyn Euroopan unioniin tuontia varten kunkin vuoden osalta säädetyissä rajoissa.

               (2)

               Tunisiasta peräisin olevan oliiviöljyn tariffikiintiön avaamisesta ja hallinnoinnista 20 päivänä joulukuuta 2006 annetun komission asetuksen (EY) N:o 1918/2006 (5) 2 artiklan 2 kohdassa säädetään tuontitodistuksia myönnettäessä sovellettavista kuukausittaisista määrällisistä rajoituksista.

               (3)

               Asetuksen (EY) N:o 1918/2006 3 artiklan 1 kohdan mukaisesti toimivaltaisille viranomaisille jätettyjen tuontitodistushakemusten kokonaismäärä ylittää lokakuulle mainitun asetuksen 2 artiklan 2 kohdassa vahvistetun kuukausimäärän.

               (4)

               Näissä olosuhteissa komission on vahvistettava jakokerroin, jonka avulla tuontitodistukset voidaan myöntää suhteessa käytettävissä olevaan määrään.

               (5)

               Koska lokakuun kuukausimäärä on täyttynyt, tuontitodistuksia ei voida myöntää kyseiselle kuukaudelle,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1918/2006 3 artiklan 1 kohdan mukaisesti 15 ja 16 päivänä lokakuuta 2012 jätettyihin tuontitodistushakemuksiin sovelletaan jakokerrointa, joka on 0,635338 prosenttia.
   Tuontitodistusten myöntäminen 22 päivästä lokakuuta 2012 alkaen haetuille määrille keskeytetään lokakuun 2012 osalta.
   2 artikla
   Tämä asetus tulee voimaan 20 päivänä lokakuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä lokakuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 238, 1.9.2006, s. 13.

      (3)  EYVL L 97, 30.3.1998, s. 2.

      (4)  EYVL L 97, 30.3.1998, s. 57.

      (5)  EUVL L 365, 21.12.2006, s. 84.


title: Komission täytäntöönpanoasetus (EU) N:o 1033/2012, annettu 26 päivänä lokakuuta 2012 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Cabrito do Alentejo (SMM))

text:
               8.11.2012

               FI

               Euroopan unionin virallinen lehti

               L 308/7

         KOMISSION TÄYTÄNTÖÖNPANOASETUS (EU) N:o 1033/2012,
   annettu 26 päivänä lokakuuta 2012,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Cabrito do Alentejo (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Portugalin hakemus nimityksen ”Cabrito do Alentejo” rekisteröimiseksi julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan ensimmäisen alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä lokakuuta 2012.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 93, 31.3.2006, s. 12.

      (2)  EUVL C 52, 22.2.2012, s. 22.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.1   Tuore liha (ja muut eläimenosat)

      PORTUGALI
      Cabrito do Alentejo (SMM)


title: Komission täytäntöönpanoasetus (EU) N:o 840/2014, annettu 1 päivänä elokuuta 2014 , suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa annetun täytäntöönpanoasetuksen (EU) N:o 743/2013 muuttamisesta sen soveltamisen keston osalta  ETA:n kannalta merkityksellinen teksti

text:
               2.8.2014

               FI

               Euroopan unionin virallinen lehti

               L 231/3

         KOMISSION TÄYTÄNTÖÖNPANOASETUS (EU) N:o 840/2014,
   annettu 1 päivänä elokuuta 2014,
   suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa annetun täytäntöönpanoasetuksen (EU) N:o 743/2013 muuttamisesta sen soveltamisen keston osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 22 artiklan 6 kohdan,
   sekä katsoo seuraavaa:

               (1)

               komission täytäntöönpanoasetus (EU) N:o 743/2013 (2) hyväksyttiin, kun komission valvontayksikön, elintarvike- ja eläinlääkintätoimiston (FVO) tarkastuksissa Turkissa havaittiin puutteita unioniin vietäväksi tarkoitettujen simpukoiden tuotannon virallisen valvonnan täytäntöönpanossa ja kun jäsenvaltiot ilmoittivat Turkista peräisin olevista, säännösten vastaisista simpukkalähetyksistä, jotka eivät täyttäneet unionin mikrobiologisia vaatimuksia.

               (2)

               Turkin toimivaltaiset viranomaiset antoivat tietoa korjaavista toimenpiteistä, jotka on pantu vireille unioniin vietäväksi tarkoitettujen simpukoiden valvontajärjestelmässä havaittujen puutteiden korjaamiseksi. FVO:n tarkastuksissa havaittujen puutteiden vakavuuden vuoksi FVO:n suorittama seurantatarkastus on tarpeen ennen kuin toimenpiteiden kumoamista voidaan harkita. Lisäksi jäsenvaltiot ovat ilmoittaneet tapauksista, joissa mikrobiologisten säännösten vastaisia simpukoita on tuotu tarkastettavaksi unionin saapumisrajatarkastusasemalle.

               (3)

               Sen vuoksi asetuksen (EU) N:o 743/2013 soveltamisaikaa olisi muutettava.

               (4)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 743/2013 5 artiklan toisessa alakohdassa päivämäärä ”4 päivään elokuuta 2014” päivämäärällä ”4 päivään elokuuta 2015”.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä elokuuta 2014.

            Komission puolesta

            Puheenjohtaja

         José Manuel BARROSO

      (1)  EYVL L 24, 30.1.1998, s. 9.

      (2)  Komission täytäntöönpanoasetus (EU) N:o 743/2013, annettu 31 päivänä heinäkuuta 2013, suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa (EUVL L 205, 1.8.2013, s. 1).


title: Komission täytäntöönpanoasetus (EU) N:o 812/2012, annettu 12 päivänä syyskuuta 2012 , neuvoston asetuksen (EY) N:o 747/2001 muuttamisesta Marokosta peräisin olevia tiettyjä maataloustuotteita ja jalostettuja maataloustuotteita koskevien unionin tariffikiintiöiden osalta

text:
               13.9.2012

               FI

               Euroopan unionin virallinen lehti

               L 247/7

         KOMISSION TÄYTÄNTÖÖNPANOASETUS (EU) N:o 812/2012,
   annettu 12 päivänä syyskuuta 2012,
   neuvoston asetuksen (EY) N:o 747/2001 muuttamisesta Marokosta peräisin olevia tiettyjä maataloustuotteita ja jalostettuja maataloustuotteita koskevien unionin tariffikiintiöiden osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen Välimeren alueen maiden kanssa tehtyjen sopimusten nojalla etuuskohteluun oikeutettujen tuotteiden yhteisön tariffikiintiöiden ja viitepaljouksien hallinnoinnista ja asetusten (EY) N:o 1981/94 ja (EY) N:o 934/95 kumoamisesta 9 päivänä huhtikuuta 2001 annetun neuvoston asetuksen (EY) N:o 747/2001 (1) ja erityisesti sen 5 artiklan 1 kohdan b alakohdan,
   sekä katsoo seuraavaa:

               (1)

               Euroopan unionin ja Marokon kuningaskunnan välillä on tehty kirjeenvaihtona sopimus maataloustuotteita, jalostettuja maataloustuotteita sekä kaloja ja kalastustuotteita koskevista vastavuoroisista vapauttamistoimenpiteistä ja Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen pöytäkirjojen N:o 1, N:o 2 ja N:o 3 sekä niiden liitteiden korvaamisesta ja mainitun assosiaatiosopimuksen muuttamisesta, jäljempänä ’sopimus’ (2). Sopimus hyväksyttiin unionin puolesta neuvoston päätöksellä 2012/497/EU (3).

               (2)

               Sopimuksessa määrätään uusista tariffikiintiöistä Marokosta peräisin oleville maataloustuotteille ja jalostetuille maataloustuotteille. Siinä määrätään myös muutoksista kyseisiä tuotteita koskeviin voimassa oleviin tariffikiintiöihin, joista säädetään asetuksessa (EY) N:o 747/2001.

               (3)

               Sopimuksessa ei kuitenkaan enää määrätä tariffimyönnytyksistä, joita sovelletaan asetuksessa (EY) N:o 747/2001 säädettyjen viitepaljouksien rajoissa.

               (4)

               On tarpeen panna täytäntöön sopimuksessa määrätyt uudet tariffikiintiöt ja voimassa olevien tariffikiintiöiden muutokset ja lakkauttaa viitepaljoudet. Sen vuoksi asetusta (EY) N:o 747/2001 olisi muutettava.

               (5)

               Ensimmäisen soveltamisvuoden tariffikiintiöiden laskemiseksi olisi säädettävä sopimuksen mukaisesti, että niiden tariffikiintiöiden määriä, joiden osalta kiintiökausi alkoi ennen sopimuksen voimaantulopäivää, on alennettava suhteessa siihen osaan kautta, joka oli ehtinyt kulua ennen kyseistä päivää.

               (6)

               Lisätariffikiintiön, jota sovelletaan 1 päivästä marraskuuta 31 päivään toukokuuta tuotaessa Euroopan unioniin Marokosta peräisin olevia tuoreita tai jäähdytettyjä tomaatteja, kuukausittainen käyttö olisi sopimuksen mukaisesti rajoitettava 30 prosenttiin kyseisen lisätariffikiintiön alkuperäisestä määrästä, joka on 28 000 tonnia nettopainona.

               (7)

               Koska sopimus tulee voimaan 1 päivänä lokakuuta 2012, tätä asetusta olisi sovellettava kyseisestä päivästä alkaen.

               (8)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 747/2001 seuraavasti:

               1)

               Korvataan 3 a artikla seuraavasti:
               ”3 a artikla
               Marokosta peräisin olevien tomaattien tariffikiintiöiden erityismääräykset
               1.   Kunkin 1 päivästä lokakuuta 31 päivään toukokuuta ulottuvan kauden aikana, jäljempänä ’markkinointivuosi’, vapaaseen liikkeeseen laskettujen CN-koodin 0702 00 00 tomaattien ottaminen liitteessä II säädettyyn kuukausittain sovellettavaan tariffikiintiöön, jonka järjestysnumero on 09.1104 aikana 1 päivästä lokakuuta 31 päivään joulukuuta ja 1 päivästä tammikuuta 31 päivään maaliskuuta, lopetetaan kunkin vuoden 15 päivänä tammikuuta ja toisena 1 päivää huhtikuuta seuraavana komission työpäivänä. Komission seuraavana työpäivänä sen yksiköt määrittävät näiden tariffikiintiöiden käyttämättömät määrät ja lisäävät ne kyseisen markkinointivuoden aikana sovellettavaan lisätariffikiintiöön, jonka järjestysnumero on 09.1112.
               Niistä päivistä alkaen, joina kiintiöön ottaminen on lopetettu, määrien ottaminen takautuvasti suljetuista kuukausittaisista tariffikiintiöistä, joita sovelletaan marraskuussa, joulukuussa ja tammikuusta maaliskuuhun, ja käyttämättömien määrien palauttaminen suljettuihin kuukausittaisiin kiintiöihin tehdään kyseisenä markkinointivuonna sovellettavaan lisäkiintiöön, jonka järjestysnumero on 09.1112. Tariffikiintiön, jonka järjestysnumero on 09.1112, hallinnointia koskevat yksityiskohtaiset säännökset vahvistetaan 2 kohdassa.
               2.   Liitteessä II säädetyn lisätariffikiintiön, jonka järjestysnumero on 09.1112 aikana 1 päivästä marraskuuta 31 päivään toukokuuta ja jota sovelletaan Marokosta peräisin oleviin, Euroopan unionissa vapaaseen liikkeeseen laskettuihin CN-koodin 0702 00 00 tomaatteihin, kuukausittainen käyttö on rajoitettava 30 prosenttiin kyseisen lisätariffikiintiön alkuperäisestä määrästä, joka on 28 000 tonnia nettopainona.
               Tariffikiintiötä, jonka järjestysnumero on 09.1112, hallinnoidaan päätariffikiintiönä, joka muodostuu seitsemästä kuukausittaisesta osatariffikiintiöstä, joiden järjestysnumero on 09.1193.
               Tämän tariffimyönnytyksen myöntäminen edellyttää järjestysnumeron 09.1193 ilmoittamista.”

               2)

               Korvataan liite II tämän asetuksen liitteessä olevalla tekstillä.

         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä lokakuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä syyskuuta 2012.

            Komission puolesta

            Puheenjohtaja

         José Manuel BARROSO

      (1)  EYVL L 109, 19.4.2001, s. 2.

      (2)  EUVL L 241, 7.9.2012, s. 4.

      (3)  EUVL L 241, 7.9.2012, s. 2.

      LIITE

            ”LIITE II

               MAROKKO

            Sen estämättä, mitä yhdistetyn nimikkeistön tulkintasäännöissä määrätään, tavaran kuvauksen sanamuotoa on pidettävä ainoastaan ohjeellisena, sillä etuusmenettely määräytyy tämän liitteen osalta CN- koodien sisällön mukaan, sellaisena kuin ne ovat komission täytäntöönpanoasetuksen (EU) N:o 1006/2011 (EUVL L 282, 28.10.2011, s. 1) mukaisesti. Jos CN-koodin edessä on ”ex”, etuuskohtelu määräytyy sekä CN-koodin että sitä vastaavan tavaran kuvauksen perusteella.

               Tariffikiintiöt

                        Järjestysnumero

                        CN-koodi

                        Taric-alanimike

                        Tavaran kuvaus

                        Kiintiökausi

                        Kiintiön määrä (tonnia nettopaino)

                        Kiintiötulli

                        09.1104

                        0702 00 00

                        Tuoreet tai jäähdytetyt tomaatit

                        Tullattaessa 1.10.–31.10.2012

                        13 350

                        Vapaa (1)
                            (2)

                        Tullattaessa 1.10.–31.10.2013

                        13 800

                        Tullattaessa 1.10.–31.10.2014

                        14 250

                        Tullattaessa 1.10.–31.10.2015 ja tullattaessa 1.10.–31.10. kunakin sen jälkeisenä kautena

                        14 700

                        09.1104

                        0702 00 00

                        Tuoreet tai jäähdytetyt tomaatit

                        Tullattaessa 1.11.–30.11.2012

                        34 900

                        Vapaa (1)
                            (2)

                        Tullattaessa 1.11.–30.11.2013

                        36 100

                        Tullattaessa 1.11.–30.11.2014

                        37 300

                        Tullattaessa 1.11.–30.11.2015 ja tullattaessa 1.11.–30.11. kunakin sen jälkeisenä kautena

                        38 500

                        09.1104

                        0702 00 00

                        Tuoreet tai jäähdytetyt tomaatit

                        Tullattaessa 1.12.–31.12.2012

                        39 450

                        Vapaa (1)
                            (2)

                        Tullattaessa 1.12.–31.12.2013

                        40 800

                        Tullattaessa 1.12.–31.12.2014

                        42 150

                        Tullattaessa 1.12.–31.12.2015 ja tullattaessa 1.12–31.12. kunakin sen jälkeisenä kautena

                        43 500

                        09.1104

                        0702 00 00

                        Tuoreet tai jäähdytetyt tomaatit

                        Tullattaessa 1.1.–31.1.2013

                        39 450

                        Vapaa (1)
                            (2)

                        Tullattaessa 1.1.–31.1.2014

                        40 800

                        Tullattaessa 1.1.–31.1.2015

                        42 150

                        Tullattaessa 1.1.–31.1.2016 ja tullattaessa 1.1.–31.1. kunakin sen jälkeisenä kautena

                        43 500

                        09.1104

                        0702 00 00

                        Tuoreet tai jäähdytetyt tomaatit

                        Tullattaessa 1.2.–28.2.2013

                        39 450

                        Vapaa (1)
                            (2)

                        Tullattaessa 1.2.–28.2.2014

                        40 800

                        Tullattaessa 1.2.–28.2.2015

                        42 150

                        Tullattaessa 1.2.–29.2.2016 ja tullattaessa 1.2.–28./29.2. kunakin sen jälkeisenä kautena

                        43 500

                        09.1104

                        0702 00 00

                        Tuoreet tai jäähdytetyt tomaatit

                        Tullattaessa 1.3.–31.3.2013

                        39 450

                        Vapaa (1)
                            (2)

                        Tullattaessa 1.3.–31.3.2014

                        40 800

                        Tullattaessa 1.3.–31.3.2015

                        42 150

                        Tullattaessa 1.3.–31.3.2016 ja tullattaessa 1.3.–31.3. kunakin sen jälkeisenä kautena

                        43 500

                        09.1104

                        0702 00 00

                        Tuoreet tai jäähdytetyt tomaatit

                        Tullattaessa 1.4.–30.4.2013

                        20 700

                        Vapaa (1)
                            (2)

                        Tullattaessa 1.4.–30.4.2014

                        21 400

                        Tullattaessa 1.4.–30.4.2015

                        22 100

                        Tullattaessa 1.4.–30.4.2016 ja tullattaessa 1.4.–30.4. kunakin sen jälkeisenä kautena

                        22 800

                        09.1104

                        0702 00 00

                        Tuoreet tai jäähdytetyt tomaatit

                        Tullattaessa 1.5.–31.5.2013

                        6 250

                        Vapaa (1)
                            (2)

                        Tullattaessa 1.5.–31.5.2014

                        6 500

                        Tullattaessa 1.5.–31.5.2015

                        6 750

                        Tullattaessa 1.5.–31.5.2016 ja tullattaessa 1.5.–31.5. kunakin sen jälkeisenä kautena

                        7 000

                        09.1112 (3)

                        0702 00 00

                        Tuoreet tai jäähdytetyt tomaatit

                        Tullattaessa 1.11.2012–31.5.2013 ja tullattaessa 1.11.–31.5. kunakin sen jälkeisenä kautena

                        28 000

                        Vapaa (1)
                            (2)

                        09.1100

                        0703 20 00

                        Tuore tai jäähdytetty valkosipuli

                        Tullattaessa 1.10.–31.12.2012

                        375

                        Vapaa

                        Tullattaessa 1.1.–31.12.2013 ja seuraavina vuosina

                        1 500

                        09.1137

                        0707 00 05

                        Tuoreet tai jäähdytetyt kurkut

                        Tullattaessa 1.11.2012–31.5.2013

                        15 000

                        Vapaa (1)
                            (4)

                        Tullattaessa 1.11.2013–31.5.2014

                        15 450

                        Tullattaessa 1.11.2014–31.5.2015

                        15 900

                        Tullattaessa 1.11.2015–31.5.2016

                        16 350

                        Tullattaessa 1.11.2016–31.5.2017 ja tullattaessa 1.11.–31.5. kunakin sen jälkeisenä kautena

                        16 800

                        09.1133

                        0709 93 10

                        Tuoreet tai jäähdytetyt kesäkurpitsat

                        Tullattaessa 1.10.2012–20.4.2013

                        50 000

                        Vapaa (1)
                            (5)

                        Tullattaessa 1.10.2013–20.4.2014

                        51 500

                        Tullattaessa 1.10.2014–20.4.2015

                        53 000

                        Tullattaessa 1.10.2015–20.4.2016

                        54 500

                        Tullattaessa 1.10.2016–20.4.2017 ja tullattaessa 1.10.–20.4. kunakin sen jälkeisenä kautena

                        56 000

                        09.1130

                        0805 20 10

                        05

                        Tuoreet klementiinit

                        Tullattaessa 1.11.2012–28.2.2013 ja tullattaessa 1.11.–28./29.2. kunakin sen jälkeisenä kautena

                        175 000

                        Vapaa (1)
                            (6)

                        09.1118

                        0810 10 00

                        Tuoreet mansikat

                        Tullattaessa 1.4.–30.4.2013 ja tullattaessa 1.4.–30.4. kunakin sen jälkeisenä kautena

                        3 600

                        Vapaa

                        09.1101

                        0810 10 00

                        Tuoreet mansikat

                        Tullattaessa 1.5.–31.5.2013 ja tullattaessa 1.5.–31.5. kunakin sen jälkeisenä kautena

                        1 000

                        6,4 MIN 1,2 €/100 kg/net.

                        09.1103

                        1702 50 00

                        Kemiallisesti puhdas fruktoosi

                        Tullattaessa 1.10.–31.12.2012

                        150

                        Vapaa

                        Tullattaessa 1.1.–31.12.2013 ja seuraavina vuosina

                        600

         (1)  Vapautusta sovelletaan ainoastaan arvotulliin.

         (2)  Kyseiseen tariffikiintiöön sovellettava Euroopan unionin WTO:lle tekemien myönnytysten luettelossa vahvistettu paljoustulli on nolla, jos tulohinta ei alita Euroopan unionin ja Marokon välillä sovittua tulohintaa, joka on vähintään 461 euroa tonnilta. Jos lähetyksen tulohinta on kaksi, neljä, kuusi tai kahdeksan prosenttia sovittua tulohintaa alempi, kyseisiin tariffikiintiöihin sovellettava paljoustulli on vastaavasti kaksi, neljä, kuusi tai kahdeksan prosenttia sovitusta tulohinnasta. Jos lähetyksen tulohinta on vähemmän kuin 92 prosenttia sovitusta tulohinnasta, sovelletaan WTO:ssa sidottua paljoustullia.

         (3)  Tämän tariffikiintiön kuukausittaisen käytön rajoittamiseksi 8 400 tonniin nettopainona sitä hallinnoidaan päätariffikiintiönä, joka muodostuu seitsemästä kuukausittaisesta osatariffikiintiöstä, joiden järjestysnumero on 09.1193. Tähän tariffikiintiöön lukemista haetaan ainoastaan ilmoittamalla osatariffikiintiön järjestysnumero, joka on 09.1193.

         (4)  Kyseiseen tariffikiintiöön sovellettava Euroopan unionin WTO:lle tekemien myönnytysten luettelossa vahvistettu paljoustulli on nolla, jos tulohinta ei alita Euroopan unionin ja Marokon välillä sovittua tulohintaa, joka on vähintään 449 euroa tonnilta. Jos lähetyksen tulohinta on kaksi, neljä, kuusi tai kahdeksan prosenttia sovittua tulohintaa alempi, kyseisiin tariffikiintiöihin sovellettava paljoustulli on vastaavasti kaksi, neljä, kuusi tai kahdeksan prosenttia sovitusta tulohinnasta. Jos lähetyksen tulohinta on vähemmän kuin 92 prosenttia sovitusta tulohinnasta, sovelletaan WTO:ssa sidottua paljoustullia.

         (5)  Kyseiseen tariffikiintiöön sovellettava Euroopan unionin WTO:lle tekemien myönnytysten luettelossa vahvistettu paljoustulli on nolla, jos tulohinta ei alita

                  —

                  Euroopan unionin ja Marokon välillä sovittua tulohintaa eli 424:ää euroa tonnilta tullattaessa 1.10.–31.1. ja 1.–20.4.,

                  —

                  tullattaessa 1.2.–31.3. sovelletaan WTO:n tulohintaa eli 413:a euroa tonnilta, joka on sovittua tulohintaa suotuisampi.

            Jos lähetyksen tulohinta on kaksi, neljä, kuusi tai kahdeksan prosenttia sovittua tulohintaa alempi, kyseisiin tariffikiintiöihin sovellettava paljoustulli on vastaavasti kaksi, neljä, kuusi tai kahdeksan prosenttia sovitusta tulohinnasta. Jos lähetyksen tulohinta on vähemmän kuin 92 prosenttia sovitusta tulohinnasta, sovelletaan WTO:ssa sidottua paljoustullia.

         (6)  Kyseiseen tariffikiintiöön sovellettava Euroopan unionin WTO:lle tekemien myönnytysten luettelossa vahvistettu paljoustulli on nolla, jos tulohinta ei alita Euroopan unionin ja Marokon välillä sovittua tulohintaa, joka on vähintään 484 euroa tonnilta. Jos lähetyksen tulohinta on kaksi, neljä, kuusi tai kahdeksan prosenttia sovittua tulohintaa alempi, kyseisiin tariffikiintiöihin sovellettava paljoustulli on vastaavasti kaksi, neljä, kuusi tai kahdeksan prosenttia sovitusta tulohinnasta. Jos lähetyksen tulohinta on vähemmän kuin 92 prosenttia sovitusta tulohinnasta, sovelletaan WTO:ssa sidottua paljoustullia.”


title: Komission täytäntöönpanoasetus (EU) N:o 69/2012, annettu 26 päivänä tammikuuta 2012 , riisiä koskevien tuontitodistusten myöntämisestä täytäntöönpanoasetuksella (EU) N:o 1273/2011 avattujen tariffikiintiöiden mukaisesti tammikuun 2012 osakaudella

text:
               27.1.2012

               FI

               Euroopan unionin virallinen lehti

               L 24/7

         KOMISSION TÄYTÄNTÖÖNPANOASETUS (EU) N:o 69/2012,
   annettu 26 päivänä tammikuuta 2012,
   riisiä koskevien tuontitodistusten myöntämisestä täytäntöönpanoasetuksella (EU) N:o 1273/2011 avattujen tariffikiintiöiden mukaisesti tammikuun 2012 osakaudella
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,
   ottaa huomioon riisin ja rikotun riisin tuontia koskevien tiettyjen tariffikiintiöiden avaamisesta ja hallinnoinnista 7 päivänä joulukuuta 2011 annetun komission täytäntöönpanoasetuksen (EU) N:o 1273/2011 (3) ja erityisesti sen 5 artiklan ensimmäisen alakohdan,
   sekä katsoo seuraavaa:

               (1)

               Täytäntöönpanoasetuksella (EU) N:o 1273/2011 avataan eräitä riisin ja rikkoutuneiden riisinjyvien tuontitariffikiintiöitä, jotka on jaettu alkuperämaittain ja useaan osakauteen mainitun täytäntöönpanoasetuksen liitteen I mukaisesti, ja vahvistetaan niiden hallinnointitapa.

               (2)

               Täytäntöönpanoasetuksen (EU) N:o 1273/2011 1 artiklan 1 kohdan a, b, c ja d alakohdassa säädettyjen kiintiöiden ensimmäinen osakausi on tammikuu.

               (3)

               Täytäntöönpanoasetuksen (EU) N:o 1273/2011 8 artiklan a alakohdan mukaisesti tehtyjen ilmoitusten perusteella mainitun täytäntöönpanoasetuksen 4 artiklan 1 kohdan mukaisesti tammikuun 2012 ensimmäisten 10 työpäivän aikana kiintiöissä, joiden järjestysnumerot ovat 09.4112 – 09.4116 – 09.4117 – 09.4118 – 09.4119 – 09.4154 – 09.4166, jätetyt hakemukset koskevat määrää, joka on suurempi kuin käytettävissä oleva määrä. Sen vuoksi olisi määritettävä, missä määrin tuontitodistuksia voidaan myöntää, ja vahvistettava kyseisissä kiintiöissä haettuun määrään sovellettava jakokerroin.

               (4)

               Ilmoituksista käy myös ilmi, että täytäntöönpanoasetuksen (EU) N:o 1273/2011 4 artiklan 1 kohdan mukaisesti tammikuun 2012 ensimmäisten 10 työpäivän aikana kiintiöissä, joiden järjestysnumerot ovat 09.4127 – 09.4128 – 09.4148 – 09.4149 – 09.4150 – 09.4152 – 09.4153, jätetyt hakemukset koskevat määrää, joka on pienempi kuin käytettävissä oleva määrä.

               (5)

               Olisi myös vahvistettava seuraavalla osakaudella kiintiöissä, joiden järjestysnumerot ovat 09.4112 – 09.4116 – 09.4117 – 09.4118 – 09.4119 – 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4166, käytettävissä oleva kokonaismäärä täytäntöönpanoasetuksen (EU) N:o 1273/2011 5 artiklan ensimmäisen alakohdan mukaisesti.

               (6)

               Tuontitodistusten myöntämismenettelyn tehokkaan hallinnoinnin varmistamiseksi tämän asetuksen olisi tultava voimaan välittömästi sen jälkeen, kun se on julkaistu,

         ON HYVÄKSYNYT TÄMÄN ASETUKSEN:
   1 artikla
   1.   Täytäntöönpanoasetuksessa (EU) N:o 1273/2011 tarkoitettuihin kiintiöihin, joiden järjestysnumerot ovat 09.4112 – 09.4116 – 09.4117 – 09.4118 – 09.4119 – 09.4154 – 09.4166, kuuluvaa riisiä varten tammikuun 2012 ensimmäisten 10 työpäivän aikana jätettyjen tuontitodistushakemusten perusteella myönnetään todistuksia siten, että haettuun määrään sovelletaan tämän asetuksen liitteessä vahvistettua jakokerrointa.
   2.   Täytäntöönpanoasetuksessa (EU) N:o 1273/2011 tarkoitetuissa kiintiöissä, joiden järjestysnumerot ovat 09.4112 – 09.4116 – 09.4117 – 09.4118 – 09.4119 – 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4166, seuraavalla osakaudella käytettävissä oleva kokonaismäärä vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä tammikuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 238, 1.9.2006, s. 13.

      (3)  EUVL L 325, 8.12.2011, s. 6.

      LIITE

         Tammikuun 2012 osakaudella jaettavat määrät ja seuraavalla osakaudella käytettävissä olevat määrät täytäntöönpanoasetuksen (EU) N:o 1273/2011 mukaisesti

                  a)

                  Täytäntöönpanoasetuksen (EU) N:o 1273/2011 1 artiklan 1 kohdan a alakohdassa säädetty CN-koodin 1006 30 kokonaan tai osittain hiotun riisin kiintiö:

                              Alkuperä

                              Järjestysnumero

                              Tammikuun 2012 osakauden jakokerroin
                              (%)

                              Huhtikuun 2012 osakaudella käytettävissä oleva kokonaismäärä
                              (kg)

                              Yhdysvallat

                              09.4127

                              — (1)

                              23 803 600

                              Thaimaa

                              09.4128

                              — (1)

                              9 812 999

                              Australia

                              09.4129

                              — (2)

                              1 019 000

                              Muut alkuperät

                              09.4130

                              — (2)

                              1 805 000

                  b)

                  Täytäntöönpanoasetuksen (EU) N:o 1273/2011 1 artiklan 1 kohdan b alakohdassa tarkoitettu CN-koodin 1006 20 esikuoritun riisin kiintiö

                              Alkuperä

                              Järjestysnumero

                              Tammikuun 2012 osakauden jakokerroin
                              (%)

                              Heinäkuun 2012 osakaudella käytettävissä oleva kokonaismäärä
                              (kg)

                              Kaikki maat

                              09.4148

                              — (3)

                              1 634 000

                  c)

                  Täytäntöönpanoasetuksen (EU) N:o 1273/2011 1 artiklan 1 kohdan c alakohdassa tarkoitettu CN-koodin 1006 40 00 rikotun riisin kiintiö

                              Alkuperä

                              Järjestysnumero

                              Tammikuun 2012 osakauden jakokerroin
                              (%)

                              Heinäkuun 2012 osakaudella käytettävissä oleva kokonaismäärä
                              (kg)

                              Thaimaa

                              09.4149

                              — (4)

                              44 047 269

                              Australia

                              09.4150

                              — (5)

                              16 000 000

                              Guyana

                              09.4152

                              — (5)

                              11 000 000

                              Yhdysvallat

                              09.4153

                              — (4)

                              5 455 000

                              Muut alkuperät

                              09.4154

                              1,447729

                              6 000 011

                  d)

                  Täytäntöönpanoasetuksen (EU) N:o 1273/2011 1 artiklan 1 kohdan d alakohdassa säädetty CN-koodin 1006 30 kokonaan tai osittain hiotun riisin kiintiö

                              Alkuperä

                              Järjestysnumero

                              Tammikuun 2012 osakauden jakokerroin
                              (%)

                              Heinäkuun 2012 osakaudella käytettävissä oleva kokonaismäärä
                              (kg)

                              Thaimaa

                              09.4112

                              1,073576

                              0

                              Yhdysvallat

                              09.4116

                              2

                              0

                              Intia

                              09.4117

                              0,91078

                              0

                              Pakistan

                              09.4118

                              0,933048

                              0

                              Muut alkuperät

                              09.4119

                              0,997548

                              0

                              Kaikki maat

                              09.4166

                              0,842279

                              17 011 014

         (1)  Haetut määrät ovat pienempiä tai yhtä suuria kuin käytettävissä olevat määrät: kaikki hakemukset voidaan näin ollen hyväksyä.

         (2)  Tälle osakaudelle ei ole käytettävissä olevia määriä.

         (3)  Tällä osakaudella ei sovelleta jakokerrointa: komissiolle ei ole toimitettu todistushakemuksia.

         (4)  Haetut määrät ovat pienempiä tai yhtä suuria kuin käytettävissä olevat määrät: kaikki hakemukset voidaan näin ollen hyväksyä.

         (5)  Tällä osakaudella ei sovelleta jakokerrointa: komissiolle ei ole toimitettu todistushakemuksia.


title: Komission täytäntöönpanoasetus (EU) N:o 468/2012, annettu 1 päivänä kesäkuuta 2012 , todistuksia koskevista vaatimuksista tiettyjen elintarvikesekoitusten tuonnissa unioniin ja kuljetuksessa unionin kautta annetun asetuksen (EU) N:o 28/2012 muuttamisesta  ETA:n kannalta merkityksellinen teksti

text:
               5.6.2012

               FI

               Euroopan unionin virallinen lehti

               L 144/1

         KOMISSION TÄYTÄNTÖÖNPANOASETUS (EU) N:o 468/2012,
   annettu 1 päivänä kesäkuuta 2012,
   todistuksia koskevista vaatimuksista tiettyjen elintarvikesekoitusten tuonnissa unioniin ja kuljetuksessa unionin kautta annetun asetuksen (EU) N:o 28/2012 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan 5 kohdan,
   sekä katsoo seuraavaa:

               (1)

               Komission asetuksessa (EU) N:o 28/2012 (2) vahvistetaan säännöt, jotka koskevat unionin alueelle kolmansista maista tuotavien tiettyjen elintarvikesekoitusten lähetysten todistuksia; säännöt koskevat myös jalostettuja munatuotteita sisältäviä elintarvikesekoituksia.

               (2)

               Asetuksen (EU) N:o 28/2012 mukaan unionin alueelle tuotavien tai unionin kautta kuljetettavien elintarvikesekoitusten lähetysten mukana on oltava asetuksen liitteissä I ja II esitettyjen mallien mukainen terveystodistus ja lähetysten on noudatettava mainitussa todistuksessa vahvistettuja edellytyksiä.

               (3)

               Asetuksen (EU) N:o 28/2012 liitteissä I ja II esitettyihin todistusmalleihin ei nykyisellään sisälly yksityiskohtaisia edellytyksiä unionin alueelle tuotaviin tai unionin kautta kuljetettaviin elintarvikesekoituksiin sisältyvistä jalostetuista munatuotteista.

               (4)

               Sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista 8 päivänä elokuuta 2008 annetussa komission asetuksessa (EY) N:o 798/2008 (3) säädetään eläinlääkärintodistuksia koskevista vaatimuksista tiettyjen hyödykkeiden, munatuotteet mukaan luettuina, unioniin tuontia tai unionin kautta kuljettamista varten. Siinä säädetään, että unioniin tuotavien tai unionin kautta kuljetettavien hyödykkeiden mukana on oltava kyseistä hyödykettä koskeva eläinlääkärintodistus ja hyödykkeiden on täytettävä todistuksessa esitetyt vaatimukset.

               (5)

               Jalostetuista munatuotteista aiheutuu mahdollisesti riski eläinten terveydelle silloinkin, kun niitä käytetään tiettyjen elintarvikesekoitusten valmistukseen. Tämän vuoksi on aiheellista, että samoja edellytyksiä, jotka munatuotteiden on asetuksen (EY) N:o 798/2008 mukaan täytettävä kun niitä tuodaan unionin alueelle tai kuljetetaan unionin kautta, sovelletaan myös sellaisiin jalostettuihin munatuotteisiin, joita käytetään elintarvikesekoitusten valmistukseen.

               (6)

               Asetuksen (EU) N:o 28/2012 liitteissä I ja II esitettyihin terveystodistusten malleihin sisältyy edellytys, jonka mukaan unioniin tuotavien tai unionin kautta kuljetettavien elintarvikesekoitusten valmistukseen käytettävien lihavalmisteiden tai maitotuotteiden alkuperämaalla on oltava asiaan liittyvän unionin lainsäädännön mukaan lupa viedä lihavalmisteita tai maitotuotteita unioniin. Lisäksi kyseisiin todistusmalleihin sisältyy edellytys, jonka mukaan lihavalmisteiden tai maitotuotteiden alkuperämaan on oltava sama kuin elintarvikesekoitusten viejämaan.

               (7)

               Näiden kahden edellytyksen avulla varmistetaan, että kolmansista maista peräisin olevat ja elintarvikesekoitusten valmistukseen käytettävät lihavalmisteet ja maitotuotteet täyttävät ihmisten ja eläinten terveyttä koskevat unionin säännöt. On kuitenkin huomattava, että edellytys, jonka mukaan alkuperämaan ja viejämaan on oltava sama maa, ei mahdollista sellaisten elintarvikesekoitusten tuontia unioniin ja kuljetusta unionin kautta, jotka viedään jostakin kolmannesta maasta mutta jotka sisältävät unionista peräisin olevia lihavalmisteita ja maitotuotteita.

               (8)

               Unionista peräisin olevat lihavalmisteet ja maitotuotteet noudattavat unionin lainsäädännössä vahvistettuja ihmisten ja eläinten terveyttä koskevia edellytyksiä. Tämän vuoksi on aiheellista muuttaa asetuksen (EU) N:o 28/2012 liitteissä I ja II esitettyihin todistusmalleihin sisältyviä edellytyksiä, jotta sallitaan unionista peräisin olevien lihavalmisteiden ja maitotuotteiden käyttö elintarvikesekoitusten valmistamiseen sellaisissa kolmansissa maissa, joiden on sallittua viedä elintarvikesekoituksia unioniin.

               (9)

               Eläinten terveyttä ja kansanterveyttä koskevista edellytyksistä ja todistusmalleista ihmisravinnoksi tarkoitettujen tiettyjen lihavalmisteiden ja käsiteltyjen mahojen, rakkojen ja suolten tuonnissa kolmansista maista 29 päivänä marraskuuta 2007 tehdyssä komission päätöksessä 2007/777/EY (4) säädetään, että jäsenvaltioiden on sallittava sellaisten tiettyjen lihavalmisteiden tuonti unioniin, jotka täyttävät kyseisen päätöksen liitteessä II esitetyt alkuperää ja käsittelyä koskevat edellytykset. Kyseisessä liitteessä esitetään säännöt muusta kuin erityiskäsittelystä (käsittely A), joka on tehtävä maahantuoduille tuotteille silloin, kun ne ovat peräisin sellaisista kolmansista maista, joiden eläinten terveystilanne ei aiheuta riskiä eläinten terveystilanteelle unionissa. Koska kyseisiä tuotteita saa tuoda suoraan unioniin, on aiheellista muuttaa asetuksen (EU) N:o 28/2012 liitteissä I ja II esitettyihin todistusmalleihin sisältyviä edellytyksiä, jotta voidaan sallia kyseisten lihavalmisteiden käyttö elintarvikesekoitusten valmistamiseen sellaisissa kolmansissa maissa, joiden on sallittua viedä elintarvikesekoituksia unioniin, edellyttäen että elintarvikesekoitusta vievä kolmas maa varmistaa, että kyseiset lihavalmisteet täyttävät unionin lainsäädännössä säädetyt terveyttä ja alkuperää koskevat vaatimukset ja että se itse saa viedä samoja lihavalmisteita unioniin samojen edellytysten täyttyessä.

               (10)

               Eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon ja maitotuotteiden Euroopan unionin alueelle tuontia varten 2 päivänä heinäkuuta 2010 annetussa komission asetuksessa (EU) N:o 605/2010 (5) säädetään, että jäsenvaltioiden on sallittava raakamaito- ja maitotuote-erien tuonti kolmansista maista tai niiden osista, jotka on mainittu kyseisen asetuksen liitteessä I olevan luettelon sarakkeessa A. Asetuksessa (EU) N:o 605/2010 säädetään lisäksi, että jäsenvaltioiden on sallittava tiettyjen maitotuote-erien tuonti asetuksen liitteessä I olevan luettelon sarakkeessa B mainituista kolmansista maista tai niiden osista, joissa ei ole suu- ja sorkkataudin riskiä, sillä edellytyksellä, että kyseisille maitotuotteille on mainitun asetuksen mukaisesti tehty pastörointikäsittely tai ne on valmistettu raakamaidosta, jolle on tehty pastörointikäsittely, johon kuuluu yksi lämpökäsittely. Koska kyseisiä maitotuotteita saa tuoda suoraan unioniin, on aiheellista muuttaa asetuksen (EU) N:o 28/2012 liitteissä I ja II esitettyihin todistusmalleihin sisältyviä edellytyksiä, jotta voidaan sallia kyseisten maitotuotteiden käyttö elintarvikesekoitusten valmistamiseen sellaisissa kolmansissa maissa, joiden on sallittua viedä elintarvikesekoituksia unioniin, edellyttäen että elintarvikesekoitusta vievä kolmas maa varmistaa, että kyseiset maitotuotteet täyttävät unionin lainsäädännössä säädetyt terveyttä ja alkuperää koskevat vaatimukset ja että se itse saa viedä samoja maitotuotteita unioniin samojen edellytysten täyttyessä.

               (11)

               Sen vuoksi asetusta (EU) N:o 28/2012 olisi muutettava.

               (12)

               Kaupan häiriöiden välttämiseksi olisi siirtymäkaudella sallittava asetuksen (EU) N:o 28/2012 mukaisesti ennen tämän asetuksen voimaantuloa annettujen todistusten käyttö.

               (13)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 28/2012 liitteet I ja II tämän asetuksen liitteellä.
   2 artikla
   Unionin alueelle on 31 päivään joulukuuta 2012 ulottuvalla siirtymäkaudella edelleen sallittua tuoda elintarvikesekoitusten lähetyksiä, joista on annettu todistukset ennen 1 päivää lokakuuta 2012 asetuksen (EU) N:o 28/2012 liitteissä I ja II esitettyjen mallien mukaisesti ennen tällä asetuksella käyttöön otettuja muutoksia.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä kesäkuuta 2012.

            Komission puolesta

         José Manuel BARROSO

            Puheenjohtaja

      (1)  EYVL L 18, 23.1.2003, s. 11.

      (2)  EUVL L 12, 14.1.2012, s. 1.

      (3)  EUVL L 226, 23.8.2008, s. 1.

      (4)  EUVL L 312, 30.11.2007, s. 49.

      (5)  EUVL L 175, 10.7.2010, s. 1.

      LIITE
      ”
            LIITE I

               Terveystodistuksen malli tuotaessa Euroopan unioniin ihmisravinnoksi tarkoitettuja elintarvikesekoituksia

            LIITE II

               Terveystodistuksen malli kuljetettaessa ihmisravinnoksi tarkoitettuja elintarvikesekoituksia Euroopan unionin kautta tai varastoitaessa niitä Euroopan unionissa

         ”


title: Komission täytäntöönpanoasetus (EU) N:o 743/2013, annettu 31 päivänä heinäkuuta 2013 , suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa  ETA:n kannalta merkityksellinen teksti

text:
               1.8.2013

               FI

               Euroopan unionin virallinen lehti

               L 205/1

         KOMISSION TÄYTÄNTÖÖNPANOASETUS (EU) N:o 743/2013,
   annettu 31 päivänä heinäkuuta 2013,
   suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 22 artiklan 1 kohdan,
   sekä katsoo seuraavaa:

               (1)

               Komission valvontayksikkö, elintarvike- ja eläinlääkintätoimisto, on suorittanut Turkissa seurantatarkastuksen unioniin vietäväksi tarkoitettujen kalastustuotteiden ja simpukoiden tuotannon virallisen valvonnan arvioimiseksi. Tarkastuksessa havaittiin useita puutteita virallisen valvonnan täytäntöönpanossa ja erityisesti merkittäviä heikkouksia vierailun kohteena olleiden virallisten laboratorioiden analyyseissä. Sen vuoksi Turkin toimivaltainen viranomainen ei pysty luotettavasti takaamaan, että kaikkia unioniin vietäviä simpukoita koskevat unionin terveysvaatimukset täyttyvät.

               (2)

               Lisäksi jäsenvaltiot ovat ilmoittaneet suuresta määrästä Turkista peräisin olevia, säännösten vastaisia simpukkalähetyksiä, jotka eivät täyttäneet unionin mikrobiologisia vaatimuksia.

               (3)

               Ihmisten terveyden suojelemiseksi on aiheellista määrätä Turkista peräisin oleville simpukoille asianmukaisia tarkastuksia ihmisravinnoksi sopimattomien tuotteiden markkinoille saattamisen estämiseksi. Toimivaltaisten viranomaisten olisi pidettävä kyseiset lähetykset virallisesti pidätettyinä unionin saapumisrajatarkastusasemalla siihen asti, kun ne saavat tarkastusten tulokset.

               (4)

               Elävien ja jäähdytettyjen simpukoiden erittäin lyhyen säilyvyysajan vuoksi niitä ei voida testata unionin rajalla, mikä olisi kauppaa vähemmän rajoittava toimenpide. Kyseisistä simpukkalähetyksistä olisi tullut ihmisravinnoksi sopimattomia ennen kuin laboratoriotulokset tulevat saataville. Näin ollen on asianmukaista keskeyttää Turkista peräisin olevien elävien ja jäähdytettyjen simpukoiden tuonti unioniin kunnes Turkin viranomaiset pystyvät antamaan tarvittavat takeet.

               (5)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tätä asetusta sovelletaan eläviin, jäähdytettyihin, jäädytettyihin ja jalostettuihin Turkista peräisin oleviin ihmisravinnoksi tarkoitettuihin simpukoihin.
   2 artikla
   Jäsenvaltiot eivät saa sallia Turkista peräisin olevien elävien ja jäähdytettyjen simpukoiden tuontia unioniin.
   3 artikla
   1.   Jäsenvaltioiden on tarkoituksenmukaisia näytteenottosuunnitelmia ja toteamismenetelmiä käyttäen suoritettava kokeita Turkista peräisin olevien jäädytettyjä tai jalostettuja simpukoita sisältävien lähetysten tarkastamiseksi 2 kohdan mukaisesti.
   Kokeet on suoritettava sillä rajatarkastusasemalla, jonka kautta kyseiset lähetykset saapuvat unioniin.
   2.   Jäsenvaltioiden on suoritettava tarvittavat kokeet selvittääkseen

               a)

                  Escherichia coli -kontaminaation tason kaikissa jäädytettyjä simpukoita sisältävissä lähetyksissä;

               b)

               merellisten biotoksiinien esiintymisen kaikissa jäädytettyjä tai jalostettuja simpukoita sisältävissä lähetyksissä.

         3.   Edellä 1 ja 2 kohdassa tarkoitettujen testattavien lähetysten on pysyttävä toimivaltaisten viranomaisten valvonnassa kyseisellä rajatarkastusasemalla, kunnes edellä mainittujen kokeiden tulokset ovat saapuneet ja ne on arvioitu.
   4.   Jos 1 ja 2 kohdassa tarkoitetut kokeet osoittavat, että jokin lähetys on todennäköisesti ihmisten terveydelle haitallinen, toimivaltaisen viranomaisen on välittömästi takavarikoitava ja tuhottava lähetykset.
   4 artikla
   Kaikki tämän asetuksen soveltamisesta aiheutuvat menot on veloitettava toimijalta tai tämän lähetyksestä vastuussa olevalta edustajalta silloin, kun kyseinen lähetys tuodaan unionin saapumisrajatarkastusasemalle.
   5 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 4 päivään elokuuta 2014.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä heinäkuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 24, 30.1.1998, s. 9.


title: Komission täytäntöönpanoasetus (EU) N:o 455/2013, annettu 7 päivänä toukokuuta 2013 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Ξηρά Σύκα Ταξιάρχη (Xira Syka Taxiarchi) (SAN))

text:
               17.5.2013

               FI

               Euroopan unionin virallinen lehti

               L 133/11

         KOMISSION TÄYTÄNTÖÖNPANOASETUS (EU) N:o 455/2013,
   annettu 7 päivänä toukokuuta 2013,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Ξηρά Σύκα Ταξιάρχη (Xira Syka Taxiarchi) (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Asetus (EU) N:o 1151/2012 tuli voimaan 3 päivänä tammikuuta 2013. Sillä kumottiin ja korvattiin maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (2).

               (2)

               Kreikan hakemus nimityksen ”Ξηρά Σύκα Ταξιάρχη” (Xira Syka Taxiarchi) rekisteröimiseksi julkaistiin Euroopan unionin virallisessa lehdessä
                   (3) asetuksen (EY) N:o 510/2006 6 artiklan 2 kohdan mukaisesti.

               (3)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä toukokuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 93, 31.3.2006, s. 12.

      (3)  EUVL C 155, 1.6.2012, s. 11.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6   Hedelmät, vihannekset ja viljat sellaisenaan tai jalostettuina

      KREIKKA
      Ξηρά Σύκα Ταξιάρχη (Xira Syka Taxiarchi) (SAN)


title: Komission täytäntöönpanoasetus (EU) 2015/1867, annettu 19 päivänä lokakuuta 2015, asetuksen (EY) N:o 494/2002 muuttamisesta siltä osin kuin kyse on purkamisvelvoitteesta

text:
               20.10.2015

               FI

               Euroopan unionin virallinen lehti

               L 275/20

         KOMISSION TÄYTÄNTÖÖNPANOASETUS (EU) 2015/1867,
   annettu 19 päivänä lokakuuta 2015,
   asetuksen (EY) N:o 494/2002 muuttamisesta siltä osin kuin kyse on purkamisvelvoitteesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98 (1) ja erityisesti sen 48 artiklan,
   sekä katsoo seuraavaa:

               (1)

               Euroopan parlamentin ja neuvoston asetuksen (EU) N:o 1380/2013 (2) mukaan yhtenä yhteisen kalastuspolitiikan tavoitteena on lopettaa asteittain saaliiden poisheittäminen ottamalla käyttöön saaliiden purkamista koskeva velvoite saalisrajoitusten alaisille lajeille.

               (2)

               Asetuksen (EU) N:o 1380/2013 15 artiklan 1 kohdan c alakohdan mukaan purkamisvelvoitetta sovelletaan 1 päivästä tammikuuta 2016 lähtien kummeliturskaan tämän lajin määrittämässä kalastuksessa.

               (3)

               Eräät komission asetuksen (EY) N:o 494/2002 (3) säännökset ovat ristiriidassa purkamisvelvoitteen kanssa, koska niissä velvoitetaan kalastajat heittämään pois kummeliturskasaaliit, jotka ovat saaliiden koostumusta koskevien rajoitusten mukaan liian suuret.

               (4)

               Asetuksen (EY) N:o 494/2002 kyseisiä säännöksiä olisi sen vuoksi muutettava siten, että niissä edellytetään kummeliturskan tahattomien saaliiden purkamista aluksesta ja lukemista kiintiöihin.

               (5)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 494/2002 seuraavasti:

               1)

               Lisätään 1 a artikla seuraavasti:
               ”1 a artikla
               Tässä asetuksessa ’tahattomilla saaliilla’ tarkoitetaan sellaisten meren eliöiden satunnaisesti saatuja saaliita, jotka on Euroopan parlamentin ja neuvoston asetuksen (EU) N:o 1380/2013 (4) 15 artiklan nojalla purettava ja luettava kiintiöihin joko sen vuoksi, että ne ovat alle säilyttämisen vähimmäisviitekoon, tai sen vuoksi, että ne ylittävät saaliiden koostumusta ja sivusaaliita koskevissa säännöissä sallitut määrät.

                  (4)  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).”"

               2)

               Lisätään 2 artiklaan 3 kohta seuraavasti:
               ”3.   Edellä olevaa 1 kohtaa ei sovelleta kummeliturskan tahattomiin saaliisiin, joita koskee asetuksen (EU) N:o 1380/2013 15 artiklassa asetettu purkamisvelvoite. Nämä tahattomat saaliit on purettava ja luettava kiintiöihin.”

         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2016.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä lokakuuta 2015.

            Komission puolesta

            Puheenjohtaja

         Jean-Claude JUNCKER

      (1)  EYVL L 125, 27.4.1998, s. 1.

      (2)  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

      (3)  Komission asetus (EY) N:o 494/2002, annettu 19 päivänä maaliskuuta 2002, teknisistä lisätoimenpiteistä kummeliturskakannan elvyttämiseksi ICES-suuralueilla III, IV, V, VI ja VII sekä ICES-alueilla VIII a, b, d ja e (EYVL L 77, 20.3.2002, s. 8).


title: Komission täytäntöönpanoasetus (EU) 2017/454, annettu 15 päivänä maaliskuuta 2017, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi täytäntöönpanopäätöksen 2013/707/EU nojalla hyväksytyn sitoumuksen peruuttamisesta neljän vientiä harjoittavan tuottajan osalta

text:
               16.3.2017

               FI

               Euroopan unionin virallinen lehti

               L 71/5

         KOMISSION TÄYTÄNTÖÖNPANOASETUS (EU) 2017/454,
   annettu 15 päivänä maaliskuuta 2017,
   Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi täytäntöönpanopäätöksen 2013/707/EU nojalla hyväksytyn sitoumuksen peruuttamisesta neljän vientiä harjoittavan tuottajan osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen, jäljempänä ’SEUT-sopimus’,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’polkumyynnin vastainen perusasetus’, ja erityisesti sen 8 artiklan,
   ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (2), jäljempänä ’tukien vastainen perusasetus’, ja erityisesti sen 13 artiklan,
   ilmoittaa asiasta jäsenvaltioille,
   sekä katsoo seuraavaa:
   A.   SITOUMUS JA MUUT VOIMASSA OLEVAT TOIMENPITEET

               (1)

               Euroopan komissio, jäljempänä ’komissio’, otti asetuksella (EU) N:o 513/2013 (3) käyttöön väliaikaisen polkumyyntitullin Kiinan kansantasavallasta, jäljempänä ’Kiina’, peräisin olevien tai sieltä lähetettyjen kiteisestä piistä valmistettujen aurinkosähkömoduulien, jäljempänä ’moduulit’, ja niiden keskeisten komponenttien (kennot ja kiekot) tuonnissa Euroopan unioniin, jäljempänä ’unioni’.

               (2)

               Vientiä harjoittavien tuottajien ryhmä pyysi Kiinan koneiden ja elektroniikan tuonti- ja vientikauppakamaria, jäljempänä ’CCCME’, esittämään hintasitoumuksen niiden puolesta komissiolle, minkä se myös teki. Hintasitoumuksen ehtojen pohjalta on selvää, että kyse on kutakin vientiä harjoittavaa tuottajaa koskevien yksittäisten hintasitoumusten joukosta, jota CCCME käytännön syistä koordinoi.

               (3)

               Komissio hyväksyi päätöksellä 2013/423/EU (4) kyseisen hintasitoumuksen väliaikaisen polkumyyntitullin osalta. Komissio muutti asetuksella (EU) N:o 748/2013 (5) asetusta (EU) N:o 513/2013 ottaakseen väliaikaisen polkumyyntitullin osalta käyttöön ne tekniset muutokset, jotka ovat sitoumuksen hyväksymisen vuoksi välttämättömiä.

               (4)

               Neuvosto otti täytäntöönpanoasetuksella (EU) N:o 1238/2013 (6) käyttöön lopullisen polkumyyntitullin Kiinasta peräisin olevien tai sieltä lähetettyjen moduulien ja kennojen, jäljempänä ’tarkasteltavana olevat tuotteet’, tuonnissa unioniin. Lisäksi neuvosto otti täytäntöönpanoasetuksella (EU) N:o 1239/2013 (7) käyttöön lopullisen tasoitustullin tarkasteltavana olevien tuotteiden tuonnissa unioniin.

               (5)

               Saatuaan vientiä harjoittavien tuottajien ryhmältä, jäljempänä ’vientiä harjoittavat tuottajat’, ja CCCME:ltä ilmoituksen hintasitoumuksen muuttamisesta komissio vahvisti täytäntöönpanopäätöksellä 2013/707/EU (8), että sitoumus, sellaisena kuin se on muutettuna, jäljempänä ’sitoumus’, hyväksytään lopullisten toimenpiteiden soveltamiskauden ajaksi. Täytäntöönpanopäätöksen 2013/707/EU liitteessä luetellaan ne vientiä harjoittavat tuottajat, joiden sitoumukset on hyväksytty, mukaan luettuina seuraavat:

                           a)

                           GCL System Integration Technology Co. Ltd ja siihen etuyhteydessä olevat yritykset Kiinassa, jäljempänä ’GCL Technology’, jotka kuuluvat yhdessä Taric-lisäkoodin B850 piiriin;

                           b)

                           Hareon Solar Technology Co. Ltd ja siihen etuyhteydessä olevat yritykset Kiinassa ja unionissa, jäljempänä ’Hareon Solar’, jotka kuuluvat yhdessä Taric-lisäkoodin B842 piiriin;

                           c)

                           Jetion Solar (China) Co. Ltd ja siihen etuyhteydessä olevat yritykset Kiinassa ja unionissa, jäljempänä ’Jetion Solar’, jotka kuuluvat yhdessä Taric-lisäkoodin B830 piiriin;

                           d)

                           Zhongli Talesun Solar Co. Ltd ja siihen etuyhteydessä oleva yritys unionissa, jäljempänä ’Talesun Solar’, jotka kuuluvat yhdessä Taric-lisäkoodin B922 piiriin.

               (6)

               Komissio hyväksyi täytäntöönpanopäätöksellä 2014/657/EU (9) vientiä harjoittavien tuottajien yhdessä CCCME:n kanssa esittämän ehdotuksen, jolla selvennettiin sitoumuksen piiriin kuuluvia tarkasteltavana olevia tuotteita koskevan sitoumuksen täytäntöönpanoa; kyseessä ovat Kiinasta peräisin olevat tai sieltä lähetetyt vientiä harjoittavien tuottajien tuottamat moduulit ja kennot, jotka tällä hetkellä luokitellaan CN-koodiin ex 8541 40 90 (Taric-koodit 8541409021, 8541409029, 8541409031 ja 8541409039), jäljempänä ’sitoumuksen piiriin kuuluvat tuotteet’. Johdanto-osan 4 kappaleessa tarkoitetuista polkumyynti- ja tasoitustulleista sekä sitoumuksesta käytetään yhteisnimitystä ’toimenpiteet’.

               (7)

               Komissio peruutti sitoumuksen hyväksynnän kolmen vientiä harjoittavan tuottajan osalta täytäntöönpanoasetuksella (EU) 2015/866 (10).

               (8)

               Komissio peruutti sitoumuksen hyväksynnän vielä yhden vientiä harjoittavan tuottajan osalta täytäntöönpanoasetuksella (EU) 2015/1403 (11).

               (9)

               Komissio peruutti sitoumuksen hyväksynnän kahden vientiä harjoittavan tuottajan osalta täytäntöönpanoasetuksella (EU) 2015/2018 (12).

               (10)

               Komissio käynnisti polkumyyntitoimenpiteiden voimassaolon päättymistä koskevan tarkastelun Euroopan unionin virallisessa lehdessä5 päivänä joulukuuta 2015 julkaistulla vireillepanoilmoituksella (13).

               (11)

               Komissio käynnisti tasoitustoimenpiteiden voimassaolon päättymistä koskevan tarkastelun Euroopan unionin virallisessa lehdessä5 päivänä joulukuuta 2015 julkaistulla vireillepanoilmoituksella (14).

               (12)

               Komissio käynnisti lisäksi polkumyynti- ja tasoitustoimenpiteiden osittaisen välivaiheen tarkastelun Euroopan unionin virallisessa lehdessä5 päivänä joulukuuta 2015 julkaistulla vireillepanoilmoituksella (15).

               (13)

               Komissio peruutti sitoumuksen hyväksynnän vielä yhden vientiä harjoittavan tuottajan osalta täytäntöönpanoasetuksella (EU) 2016/115 (16).

               (14)

               Komissio laajensi täytäntöönpanoasetuksella (EU) 2016/185 (17) Kiinasta peräisin olevien tai sieltä lähetettyjen tarkasteltavina olevien tuotteiden tuonnissa neuvoston asetuksella (EU) N:o 1238/2013 käyttöön otetun lopullisen polkumyyntitullin koskemaan Malesiasta ja Taiwanista lähetettyjen tarkasteltavina olevien tuotteiden tuontia riippumatta siitä, onko niiden alkuperämaaksi ilmoitettu Malesia tai Taiwan.

               (15)

               Komissio laajensi täytäntöönpanoasetuksella (EU) 2016/184 (18) Kiinasta peräisin olevien tai sieltä lähetettyjen tarkasteltavina olevien tuotteiden tuonnissa neuvoston asetuksella (EU) N:o 1239/2013 käyttöön otetun lopullisen tasoitustullin koskemaan Malesiasta ja Taiwanista lähetettyjen tarkasteltavina olevien tuotteiden tuontia riippumatta siitä, onko niiden alkuperämaaksi ilmoitettu Malesia tai Taiwan.

               (16)

               Komissio peruutti sitoumuksen hyväksynnän vielä yhden vientiä harjoittavan tuottajan osalta täytäntöönpanoasetuksella (EU) 2016/1045 (19).

               (17)

               Komissio peruutti sitoumuksen hyväksynnän vielä viiden vientiä harjoittavan tuottajan osalta täytäntöönpanoasetuksella (EU) 2016/1382 (20).

               (18)

               Komissio peruutti sitoumuksen hyväksynnän vielä kolmen vientiä harjoittavan tuottajan osalta täytäntöönpanoasetuksella (EU) 2016/1402 (21).

               (19)

               Komissio peruutti sitoumuksen hyväksynnän vielä viiden vientiä harjoittavan tuottajan osalta täytäntöönpanoasetuksella (EU) 2016/1998 (22).

               (20)

               Komissio peruutti sitoumuksen hyväksynnän vielä kahden vientiä harjoittavan tuottajan osalta täytäntöönpanoasetuksella (EU) 2016/2146 (23).

         B.   SITOUMUKSEN EHDOT

               (21)

               Sitoumuksen mukaan kukin vientiä harjoittava tuottaja voi vapaaehtoisesti peruuttaa sitoumuksensa milloin tahansa sen soveltamisen aikana.

         C.   SITOUMUKSEN VAPAAEHTOINEN PERUUTTAMINEN

               (22)

               Jetion Solar, Hareon Solar ja GCL Technology ilmoittivat komissiolle lokakuussa 2016 haluavansa peruuttaa sitoumuksensa.

               (23)

               Talesun Solar ilmoitti komissiolle tammikuussa 2017 haluavansa peruuttaa sitoumuksensa.

         D.   SITOUMUKSEN HYVÄKSYNNÄN PERUUTTAMINEN JA LOPULLISTEN TULLIEN KÄYTTÖÖNOTTO

               (24)

               Komissio totesi näin ollen, että polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti ja myös sitoumuksen ehtojen mukaisesti Jetion Solarilta, Hareon Solarilta, GCL Technologylta ja Talesun Solarilta saadun sitoumuksen hyväksyntä peruutetaan.

               (25)

               Täytäntöönpanoasetuksen (EU) N:o 1238/2013 1 artiklalla käyttöön otettua lopullista polkumyyntitullia ja täytäntöönpanoasetuksen (EU) N:o 1239/2013 1 artiklalla käyttöön otettua lopullista tasoitustullia sovelletaan näin ollen polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti automaattisesti Kiinasta peräisin olevan tai sieltä lähetetyn tarkasteltavana olevan Jetion Solarin, Talesun Solarin, Hareon Solarin ja GCL Technologyn tuottaman tuotteen tuontiin tämän asetuksen voimaantulopäivästä.

               (26)

               Komissio myös muistuttaa, että jos jäsenvaltion tulliviranomaisilla on viitteitä siitä, että sitoumuslaskussa esitetty hinta ei vastaa tosiasiallisesti maksettua hintaa, niiden olisi tutkittava, onko rikottu vaatimusta, jonka mukaan hyvitykset on ilmoitettava sitoumuslaskuissa, tai eikö vähimmäistuontihintaa ole noudatettu. Jos jäsenvaltion tulliviranomaiset päättelevät, että vaatimusta on rikottu tai että vähimmäistuontihintaa ei ole noudatettu, niiden olisi kerättävä tullit tämän seurauksena. Jäsenvaltioiden tulliviranomaisten työn helpottamiseksi perussopimuksen 4 artiklan 3 kohdan perusteella komissio jakaa tällaisissa tilanteissa sitoumuksessa olevat luottamukselliset ja muut tiedot kansallisia menettelyjä varten.

               (27)

               Tämän asetuksen liitteessä olevassa taulukossa luetellaan tiedoksi ne vientiä harjoittavat tuottajat, joiden osalta täytäntöönpanopäätöksellä 2013/707/EU annettu sitoumuksen hyväksyntä ei muutu,

         ON HYVÄKSYNYT TÄMÄN ASETUKSEN:
   1 artikla
   Peruutetaan hyväksytty sitoumus seuraavien yritysten osalta:

               Yrityksen nimi

               Taric-lisäkoodi

               GCL System Integration Technology Co. Ltd, Konca Solar Cell Co. Ltd, Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Shuzhou) Limited

               B850

               Jiangyin Hareon Power Co. Ltd, Hareon Solar Technology Co. Ltd, Taicang Hareon Solar Co. Ltd, Hefei Hareon Solar Technology Co. Ltd, Jiangyin Xinhui Solar Energy Co. Ltd, Altusvia Energy (Taicang) Co. Ltd sekä niihin etuyhteydessä olevat yritykset unionissa

               B842

               Jetion Solar (China) Co. Ltd, Junfeng Solar (Jiangsu) Co. Ltd, Jetion Solar (Jiangyin) Co. Ltd sekä niihin etuyhteydessä olevat yritykset unionissa

               B830

               Zhongli Talesun Solar Co. Ltd ja siihen etuyhteydessä oleva yritys unionissa

               B922

         2 artikla
   1.   Jos tulliviranomaisilla on viitteitä siitä, että täytäntöönpanoasetuksen (EU) N:o 1238/2013 3 artiklan 1 kohdan b alakohdan ja täytäntöönpanoasetuksen (EU) N:o 1239/2013 2 artiklan 1 kohdan b alakohdan mukaisessa sitoumuslaskussa, jonka on antanut jokin yrityksistä, joiden osalta sitoumus alun perin hyväksyttiin täytäntöönpanopäätöksellä 2013/707/EU, esitetty hinta ei vastaa maksettua hintaa ja että tämän vuoksi kyseiset yritykset ovat saattaneet rikkoa sitoumusta, tulliviranomaiset voivat kansallisten menettelyjen toteuttamista varten pyytää komissiota antamaan niille sitoumuksen kopion ja muita tietoja, jotta ne voivat todentaa sovellettavan vähimmäistuontihinnan päivänä, jona sitoumuslasku annettiin.
   2.   Jos todentamisen yhteydessä paljastuu, että maksettu hinta on alempi kuin vähimmäistuontihinta, asetuksen (EU) 2016/1036 8 artiklan 9 kohdan ja asetuksen (EU) 2016/1037 13 artiklan 9 kohdan nojalla kannettavat tullit on perittävä.
   Jos todentamisen yhteydessä paljastuu, että alennuksia ja hyvityksiä ei ole sisällytetty kauppalaskuun, täytäntöönpanoasetuksen (EU) N:o 1238/2013 3 artiklan 2 kohdan a alakohdan ja täytäntöönpanoasetuksen (EU) N:o 1239/2013 2 artiklan 2 kohdan a alakohdan nojalla kannettavat tullit on perittävä.
   3.   Edellä 1 kohdan mukaisia tietoja voidaan käyttää vain täytäntöönpanoasetuksen (EU) N:o 1238/2013 3 artiklan 2 kohdan a alakohdan ja täytäntöönpanoasetuksen (EU) N:o 1239/2013 2 artiklan 2 kohdan a alakohdan nojalla kannettavien tullien täytäntöönpanoa varten. Tähän liittyen jäsenvaltion tulliviranomaiset voivat antaa näistä tulleista vastaavalle velalliselle kyseiset tiedot puolustautumisoikeuksien turvaamiseksi. Näitä tietoja ei saa missään olosuhteissa paljastaa kolmansille osapuolille.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä maaliskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 30.6.2016, s. 21.

      (2)  EUVL L 176, 30.6.2016, s. 55.

      (3)  EUVL L 152, 5.6.2013, s. 5.

      (4)  EUVL L 209, 3.8.2013, s. 26.

      (5)  EUVL L 209, 3.8.2013, s. 1.

      (6)  EUVL L 325, 5.12.2013, s. 1.

      (7)  EUVL L 325, 5.12.2013, s. 66.

      (8)  EUVL L 325, 5.12.2013, s. 214.

      (9)  EUVL L 270, 11.9.2014, s. 6.

      (10)  EUVL L 139, 5.6.2015, s. 30.

      (11)  EUVL L 218, 19.8.2015, s. 1.

      (12)  EUVL L 295, 12.11.2015, s. 23.

      (13)  EUVL C 405, 5.12.2015, s. 8.

      (14)  EUVL C 405, 5.12.2015, s. 20.

      (15)  EUVL C 405, 5.12.2015, s. 33.

      (16)  EUVL L 23, 29.1.2016, s. 47.

      (17)  EUVL L 37, 12.2.2016, s. 76.

      (18)  EUVL L 37, 12.2.2016, s. 56.

      (19)  EUVL L 170, 29.6.2016, s. 5.

      (20)  EUVL L 222, 17.8.2016, s. 10.

      (21)  EUVL L 228, 23.8.2016, s. 16.

      (22)  EUVL L 308, 16.11.2016, s. 8.

      (23)  EUVL L 333, 8.12.2016, s. 4.

      LIITE
      Luettelo yrityksistä:

                  Yrityksen nimi

                  Taric-lisäkoodi

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920


title: Komission täytäntöönpanoasetus (EU) 2015/1205, annettu 23 päivänä heinäkuuta 2015, suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa annetun täytäntöönpanoasetuksen (EU) N:o 743/2013 muuttamisesta sen soveltamisajan osalta (ETA:n kannalta merkityksellinen teksti)

text:
               24.7.2015

               FI

               Euroopan unionin virallinen lehti

               L 196/2

         KOMISSION TÄYTÄNTÖÖNPANOASETUS (EU) 2015/1205,
   annettu 23 päivänä heinäkuuta 2015,
   suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa annetun täytäntöönpanoasetuksen (EU) N:o 743/2013 muuttamisesta sen soveltamisajan osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 22 artiklan 6 kohdan,
   sekä katsoo seuraavaa:

               (1)

               Komission täytäntöönpanoasetus (EU) N:o 743/2013 (2) hyväksyttiin, kun komission valvontayksikön, elintarvike- ja eläinlääkintätoimiston (FVO) tarkastuksissa Turkissa havaittiin puutteita unioniin vietäväksi tarkoitettujen simpukoiden tuotannon virallisen valvonnan täytäntöönpanossa ja kun jäsenvaltiot ilmoittivat Turkista peräisin olevista säännösten vastaisista simpukkalähetyksistä, jotka eivät täyttäneet unionin mikrobiologisia vaatimuksia.

               (2)

               Turkin toimivaltaiset viranomaiset antoivat tietoa korjaavista toimenpiteistä, jotka on pantu vireille unioniin vietäväksi tarkoitettujen simpukoiden valvontajärjestelmässä havaittujen puutteiden korjaamiseksi. FVO:n tarkastuksissa havaittujen puutteiden vakavuuden vuoksi FVO:n suorittama seurantatarkastus on tarpeen ennen kuin toimenpiteiden kumoamista voidaan harkita. Lisäksi jäsenvaltiot ovat ilmoittaneet tapauksista, joissa mikrobiologisten säännösten vastaisia simpukoita on tuotu tarkastettavaksi unionin saapumisrajatarkastusasemalle.

               (3)

               Sen vuoksi asetuksen (EU) N:o 743/2013 soveltamisaikaa olisi muutettava.

               (4)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 743/2013 5 artiklan toisessa alakohdassa päivämäärä ”4 päivään elokuuta 2015” päivämäärällä ”31 päivään joulukuuta 2016”.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä heinäkuuta 2015.

            Komission puolesta

            Puheenjohtaja

         Jean-Claude JUNCKER

      (1)  EYVL L 24, 30.1.1998, s. 9.

      (2)  Komission täytäntöönpanoasetus (EU) N:o 743/2013, annettu 31 päivänä heinäkuuta 2013, suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa (EUVL L 205, 1.8.2013, s. 1).